משוב חקלאות

משוב חקלאות הוא ירחון שמוציאה לאור חברת משוב גרופ ועוסק בענף החקלאות, תוך התמקדות בכלכלה חקלאית. בירחון מתפרסמים מחקרים ומאמרים, מדווח על פיתוחים טכנולוגיים ומסקר אירועים וחדשות מישראל ומחו"ל. משוב גרופ מפעילה גם את אתר חדשות החקלאות והכלכלה הירוקה משוב ניוז ( בדומה לשם העיתון באנגלית: "mashov news ") "משוב חקלאות" נוסד בספטמבר 1987 על ידי חיים אלוש. מאז הקמתו משוב חקלאות האמין בחשיבות החקלאות בישראל. לאורך עשרות שנים הפגינה מערכת משוב אמפתיה גדולה לחקלאים ולחקלאות הישראלית. עורכו הראשון של הירחון היה עמיר רפפורט. "משוב חקלאות" היה בעת הקמתו העיתון החקלאי הבלתי תלוי היחיד. עיתוני החקלאות האחרים שיצאו אז לאור היו בבעלות ארגונים חקלאיים. לאורך השנים ניהלה מערכת משוב מאבקים ציבוריים למען החקלאים: עצירת הרפורמה החקלאית "משוב חקלאות" התנגד לרפורמה החקלאית שיצאה לדרך ב-2022 ביוזמת משרד החקלאות ומשרד האוצר שדגלה בהורדת מכסים לצורך הגברת התחרות והגדלת יבוא התוצרת החקלאית לצורך הורדת יוקר המחיה. "משוב חקלאות" טען שהורדת המכסים לא תוריד את המחירים, אלה ההפך המחירים יתייקרו כיוון שיבואני התוצרת החקלאית לא יעבירו את הוזלת המחירים לצרכנים. אכן מחירי התוצרת החקלאית לא ירדו ואפילו עלו, ובזכות המאבקים של "משוב חקלאות" הרפורמה נעצרה. החוק לסימון תוצרת חקלאית לאחר מאבק משוב חקלאות במשך שנים ביחד עם גופים נוספים כמו למשל ארגון מגדלי הדגים, בדצמבר 2023 חוקק החוק לסימון תוצרת חקלאית טרייה. בספטמבר 2013 השיקה "משוב גרופ" את משוב ניוז, אתר חדשות בנושאי חקלאות, גינון ואיכות הסביבה כלכלה ירוקה מישראל ומהעולם. משוב ניוז (בדומה לשם העיתון באנגלית: "mashov news") במסגרת האתר נכלל המדור אולפן משוב ניוז - ערוץ וידאו, המשדר כתבות מהאולפן. האתר מספק סיקור נרחב ומעמיק על נושאים חקלאיים, טכנולוגיות חקלאיות, אתגרים סביבתיים ופתרונות לקיימות, שאינם זוכים לסיקור בהיקף זה בכלי התקשורת הכלליים. בנוסף לתכנים מקומיים, האתר מעניק סקירה מקיפה של מגמות והתפתחויות עולמיות בתחומים אלו וכן כולל מאמרים מקצועיים, דעות מומחים, ראיונות עם דמויות מפתח, וכלים מעשיים עבור אנשי מקצוע, חקלאים, גננים, יזמים ומדענים. במסגרת התערוכות של משוב גרופ מופעל אולפן משוב ניוז - ערוץ וידאו, המשדר ראיונות וכתבות מהאולפן. מנהלת האתר היא ג'ואל דוד והמומחה המקצועי שלו בתחום הגינון הוא האגרונום גיל רוזנברג. ועידות משוב הן כנסים המאורגנים על ידי העיתון הישראלי "משוב חקלאות ", אשר מתקיימים מאז היווסדו של העיתון. ועידות אלו מוקדשות לנושאים מרכזיים בחקלאות ובכלכלה הירוקה, ובין היתר, הן מארחות אישים בעלי השפעה מתחומי הממשל, הכלכלה, האקדמיה והמגזר העסקי בישראל. השיח הנוצר בעקבות הוועידות יוצר לעיתים תהודה תקשורתית בינלאומית בשל יכולת ההשפעה של הדוברים על סדר היום המדיני, הפוליטי, הכלכלי והחברתי בישראל. מדי שנה נערכות ועידות מרכזיות: ועידת ישראל לחקלאות, ועידת ישראל לכלכלה ירוקה. הוועידה ידועה כאירוע החקלאי מרכזי ובולט ביותר בישראל ,המפגיש בין ראשי הצמרת החקלאית, הפוליטית, העסקית, האקדמית,הביטחוניות והשיווקית בישראל. הוועידה מתרחשת במשך יומיים המוקדשים לדיונים, הרצאות ומפגשים להצגת הנושאים והמגמות בעלי השפעה על החקלאות, הביטחון והכלכלה המקומית לטווח הקרוב והרחוק. בין משתתפי הוועידה לאורך השנים: נשיאי מדינת ישראל, שרים בכירים בממשלה, בכירים במגזר הכלכלי, העסקי, החקלאי, האקדמי הביטחון והתקשורת. הירחון יזם את ועידת ישראל לחקלאות, העוסקת בתרומת החקלאות לכלכלה, לביטחון ועוד. הוועידה הראשונה התקיימה באוקטובר 2010 בקיבוץ כפר בלום במעמד נשיא המדינה שמעון פרס. ועידות נוספות התקיימו בקיבוץ רביבים, בגני התערוכה ועוד. החל משנת 2016 מתקיימת הוועידה במשך יומיים בירושלים. בשל מלחמת חרבות ברזל התקיימה ועידת ישראל לחקלאות בדצמבר 2023 במתכונת מיוחדת בזאפה באר-שבע. ב-2024 חזרה הועידה לירושלים והתקיימה במשך יומיים במלון רמדה. "ועידת ישראל לכלכלה" התקיימה במרכז הקונגרסים אוניו ב־18 .03.2024 בסימן ״החזרת מדינת ישראל לצמיחה״. מלחמת "חרבות ברזל" יצרה למדינת ישראל אתגרים כלכלים גדולים מאוד, לדעת מומחים רבים השקעה משאבים קטנים יחסית ב״כלכלה הירוקה״ יכולה לגרום להתאוששות כלכלית מהירה מאוד שגם עשויה לתרום רבות לאיכות החיים של תושבי המדינה. ידוע שמשבר האקלים העולמי והתחממות כדור הארץ מעסיקים מאוד את העולם כולו ולכן הטיפול בנושא שינוי האקלים, יסייע לישראל להחזיר את דרוג האשראי שהייתה בו עד לאחרונה. מכיוון שההנחה בעולם שכבר בעתיד הנראה לעין תתרחש הסלמה חמורה במקרים של מזג אוויר קיצוני, אם הכלכלה העולמית תמשיך להתנהל כסדרה. עמיר רפפורט – 1987–1989 מיקי לרר – 1989–1992 נעמה דותן – 1992–1997 עמי רוז'נסקי – 1997–2002 חיים אלוש – 2002–2011 חיים אלוש ואבי פז – 2012–2015 שירה צחור – 2015–2017 חיים אלוש – החל מ-2017